O‘zbekistonda genom bo‘yicha davlat ro‘yxatiga olish tartibi belgilandi

O‘zbekiston hukumat qarori bilan “Genom bo‘yicha davlat ro‘yxatiga olish tartibi to‘g‘risida”gi nizom tasdiqlandi, deb xabar bermoqda Telegram’dagi “Huquqiy axborot” kanali.
Nizomga muvofiq, genom bo‘yicha davlat ro‘yxati Ichki ishlar vazirligining Ekspert-kriminalistika bosh markazi tomonidan yuritiladi. Quyidagilar genom bo‘yicha majburiy ro‘yxatga olinadi:
Ma’lum bo‘lishicha, jazoni ijro etish muassasalari va probatsiya xizmati genom bo‘yicha majburiy ro‘yxatga olinadigan shaxslar ro‘yxatini shakllantiradi. Ixtiyoriy ravishda davlat ro‘yxatiga olish esa fuqarolarning yozma arizasiga ko‘ra pullik asosda amalga oshiriladi.
Genom bo‘yicha davlat ro‘yxatiga olish — biologik materialdan foydalanish, odamning shaxsini, tanib olinmagan murdani aniqlash uchun genomga oid axborotga ishlov berish bilan bog‘liq faoliyat.
Eslatib o‘tamiz, 2020-yilning 20-noyabr kuni Senatning to‘qqizinchi yalpi majlisida “Genom bo‘yicha davlat ro‘yxatiga olish to‘g‘risida”gi qonuni muhokamasi bo‘lib o‘tgandi. Unda ma’lum qilinishicha, O‘zbekistonda 2020-yilning 9 oyida qariyb 400 nafar bedarak yo‘qolganlar topilmagan, yuzlab noma’lum murdalar shaxsi aniqlanmagan.